
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Αθηνών επί της οδού 

Δράκου αρ. 9, . 1 

Τροποποίηση των όρων και περιορισμών δόμησης σε εκτός εγκεκρι¬ 
μένου ρυμοτομικού σχεδίου περιοχές και εντός οικισμών προ του 3 - 
1923 της νήσου Αίγινας και καθορισμός χρήσεων γης. ....12 


ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται επί των 
οδών Κριεζώτου και Μπαλαλαίων (Ο.Τ. 92) στον δήμο Χαλκί¬ 
δας (ν. Εύβοιας) και καθορισμός ειδικών όρων και περιορισμών 

δόμησης. 3 

Αναστολή οικοδομικών εργασιών και χορήγησης οικοδομικών 
αδειών σε περιοχές του εγκεκριμένου σχεδίου πόλεως Λάρισας ■ 
και σε περιοχές επέκτασης του ρυμοτομικού σχεδίου. 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. Γ. 49352 (1) 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Αθηνών επί της οδού Δρά¬ 
κου αρ. 9. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κλπ.» (Α' 58). 

2. Τις διατάξεις του Π. Δ/τος 470/1979 «Περί σχηματισμού των 
συντελεστών δομήσεων εμβαδά κατά την εφαρμογήν του Ν. 880/1979 
(Α' 138), όπως τροποποιήθηκε με το από 19.6.1987 Π. Δ/γμα (Α' 
592). 

3. Τις διατάξεις του Π. Δ/τος 570/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979 (Α' 154) 
όπως τροποποιήθηκε με το υπ’ αριθμ. 367/1987 Π. Δ/γμα (Α' 163). 

1 4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις του εδαφίου ιδ της παραγράφου 1 του άρθρου 23 του 
Ν. 1558/1985 «Κυβέρνηση και Κυβερνητικά Όργανα» (Α' 137). 

6. Την από 4.11.1988 αίτηση της δισκογραφικής κινηματογραφι¬ 
κής εταιρείας «ΔΙΑΥΛΟΣ ΕΠΕ». 

7. Την υπ’ αριθ. 11797/20.2.1989 πράξη συναίνεσης της δισκο- 
γραφικής κινηματογραφικής εταιρείας «ΔΙΑΥΛΟΣ ΕΠΕ». 

8. Την υπ’ αριθ. 19/συν.2/8.2.89 γνωμοδότηση του Κεντρικού 


Συμβουλίου Χωροταξίας, Οικισμού και Περιβάλλοντος. 

9. Την υπ’ αριθ. ΑΠ 19552/14.4.1989 απόφαση του Υπουργού 
Περιβάλλοντος, Χωροταξίας και Δημοσίων Έργων για «Προέγκριση 
της σχετικής τεχνικής μελέτης με "πρόταση του Υπουργού Περιβάλλο¬ 
ντος Χωροταξίας και Δημοσίων Έργων. 

10. Την κατόπιν αυτοψίας του υπαλλήλου Βασίλη Αναγνωστόπου- 
λου επιβεβαίωση των εμπλεκομένων στον υπολογισμό του μεταφερόμε- 
νου συντελεστή δόμησης στοιχείων του ακινήτου που βρίσκεται εντός 
του ρυμοτομικού σχεδίου Αθηνών (Ν. Αττικής) επί της οδού Δράκου αρ. 
9 με πρόταση του Υπουργού Περιβάλλοντος Χωροταξίας και Δημοσίων 
Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου που 
βρίσκεται εντός του ρυμοτομικού σχεδίου Αθηνών (Ν. Αττικής) «πε¬ 
ριοχή Κουκάκι» επί της οδού Δράκου 9, το οποίο έχει χαρακτηριστεί ως 
διατηρητέο με την υπ’ αριθ. 64378/3743/20.9.1988 απόφαση του 
Υπουργού Περιβάλλονος, Χωροταξίας και Δημοσίων Έργων (Δ' 695) 
και του οποίου την αποκλειστική κυριότητα έχει η παραπάνω αιτούσα 
εταιρεία την έκδοση τίτλου μεταφοράς συντελεστή δόμησης όπως το βα- 
ρυνόμενο ακίνητο φαίνεται με στοιχεία Α, Β, Γ, Δ, Ε, Ζ, Α στο σχετικό 
πρωτότυπο διάγραμμα σε κλίμακα 1:100 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την υπ’ 
αριθ. 49352/1989 πράξη του και που συνοπτικό του αντίτυπο δημο¬ 
σιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου της μεταφοράς 
συντελεστή δόμησης είναι τα εξής: 

α) Εμβαδόν οικοπέδου: 271,77 μ2. 

β) Συντελεστή δόμησης της περιοχής βάσει του οποίου πραγματο¬ 
ποιείται η μεταφορά (3,6). 

γ) Ποσοστό κάλυψης: 70%. 

δ) Δομήσιμες επιφάνειες που αντιστοιχούν σ’ αυτά 271,77 μ2 X 3,6 
= 978,372 τ.μ. 

ε) Δομημένη επιφάνεια: 440, 25 μ2 (191,54 μ2 στο ισόγειο 162,09 
μ2 στον όροφο και 86,62 μ2 στο δώμα). 

στ) Μεταφερόμενες δομήσιμες επιφάνειες (978,372 μ2 - 440,25 
μ2) = 538,12 μ2 από ορόφους. 

” Άρθρο 2 

1. Εγκρίνεται η χορήγηση τίτλου μεταφοράις συντελεστή δόμησης 
στο όνομα «ΔΙΑΥΛΟΣ ΔΙΣΚΟΓΡΑΦΙΚΗ ΚΙΝΗΜΑΤΟΓΡΑΦΙΚΗ 
ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» για εμβαδόν 538,12 μ2 
από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 1 Αυγούστου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΩΤΗΡΗΣ ΚΟΥΒΕΛΑΣ 

Αριθ. Γ. 48152 (2) 

Τροποποίηση των όρων και περιορισμών δόμησης σε εκτός εγκεκριμέ¬ 
νου ρυμοτομικού σχεδίου περιοχές και εντός οικισμών προ του 1923 
της νήσου Αίγινας και καθορισμός χρήσεων γης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 29 του Ν. 1337/1983 «Επέκταση πο- 
λεοδομικών σχεδίων, οικιστική ανάπτυξη και σχετικές ρυθμίσεις» (Α’ 
33) όπως τροποποιήθηκε με το άρθρο 8 (παρ. 14) του Ν. 1512/1985 
(Α’ 4), «Τροποποίηση και συμπλήρωση πολεοδομικών διατάξεων κλπ». 

2. Τις διατάξεις των άρθρων 9,10 (παρ. 2), 11 και 14 του Ν. Δ/τος 
της 17.7.1923 «Περί σχεδίων πόλεων κλπ» (Α' 228) όπως τα άρθρα 9 
και 14 μεταγενέστερα τροποποιήθηκαν και συμπληρώθηκαν. 

3. Τις διατάξεις του άρθρου 28 του Ν. 1577/1985 «Γενικός Οικο¬ 
δομικός Κανονισμός» (Α' 210) όπως τροποποιήθηκε με το άρθρο 13 
του Ν. 1647/1986 «Οργανισμός Κτηματολογίου και Χαρτογραφή¬ 
σεων Ελλάδος (ΟΚΧΕ) και άλλες σχετικές διατάξεις» (Α' 141). 

4. Τις διατάξεις του άρθρου 23 (παρ. 1) του Ν. 1558/1985 «Κυβέρ¬ 
νηση και Κυβερνητικά Όργανα» (Α' 137). 

5. Την υπ’ αριθ. 25/1988 γνωμοδότηση του δημοτικού συμβουλίου 
Αίγινας. 

6. Τις υπ’ αριθ. 320/1987 και 381/1988 γνωμοδοτήσεις του Κε¬ 
ντρικού Συμβουλίου Χωροταξίας, Οικισμού και Περιβάλλοντος. 

7. Την υπ’ αριθ. 458/1989 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλονος, Χωροταξίας και 
Δημοσίων Έργων, αποφασίζουμε: 

Άρθρο 1 

Καθορίζονται χρήσεις γης στις εκτός του εγκεκριμένου ρυμοτομικού 
σχεδίου περιοχές των οικισμών: Παλαιός Πύργος, Πλακάκια, Λιβάδια, 
Παγώνι, Αγία Παρασκευή, Βρόχεια, Περιβόλια, Λυμπόνες, Αγία Ει¬ 
ρήνη, Αγία Φανερωμένη, Άγιος Φώτιος, Κάμπος - Μύλοι, Μέριστος - 
Όμορφη εκκλησιά - Χαλικάκι της νήσου Αίγινας που βρίσκονται μέσα 
στα όρια της ζώνης οικιστικού ελέγχου (ΖΟΕ) που καθορίστηκε με το 
από 22.6.1983 Π. Δ/γμα (Δ' 284) καθώς και στα οικόπεδα των οικι¬ 
σμών των προϋφισταμένων του έτους 1923 Χλόης και Αγίων Ασωμά- 
των της ίδιας νήσου και τροποποιούνται οι όροι και περιορισμοί δόμησης 
των παραπάνω περιοχών που καθορίστηκαν με το από 24.9.1977 Π. 
Δ/γμα (Δ' 353) όπως τροποποιήθηκε με το από 28.2.1978 Π. Δ/γμα 
(Δ' 163) και καθορίζονται κατά ζώνες Α, Β, Γ και Δ όπως αυτές φαίνο¬ 
νται στο σχετικό πρωτότυπο διάγραμμα σε κλίμακα 1:5000 που θεω¬ 
ρήθηκε από τον Προϊστάμενο της Δ/νσης Τοποργαφικών Εφαρμογών 
.με την υπ’ αριθ. 48152/1989 πράξη του και που συνοπτικό του αντί¬ 
τυπο δημοσιεύεται με το παρόν διάταγμα, ως εξής: 

I. Ζώνη Α 

Ορίζονται οι περιοχές αρχαιολογικών χώρων. 

II. Ζώνη Β 

Ορίζεται η περιοχή που περιβάλλει τον αρχαιολογικό χώρο «Κολώ- 
νες». 

1. Στην παραπάνω ζώνη επιτρέπονται οι χρήσεις αθλητικών εγκατα¬ 
στάσεων, ελευθέρων κοινοχρήστων χώρων, χώρων αναψυχής και γε¬ 
ωργικών αποθηκών. 

2. Το κατώτατο όριο αρτιότητας καθώς και οι λοιποί όροι και περιο¬ 
ρισμοί δόμησης ορίζονται ως εξής: 

α) Κατώτατο όριο αρτιότητας: 20.000 τ.μ. 

β) Κατά παρέκκλιση θεωρούνται άρτια και οικοδομήσιμα τα γήπεδα 
εφόσον συντρέχουν αθροιστικά οι εξής προϋποθέσεις: 

να υφίστανται στις 7.7.1983 (ημερομηνία δημοσίευσης του από 

22.6.1983 Π. Δ/τος) (Δ' 284) και να έχουν τα ελάχιστα όρια αρτιότη¬ 
τας κατά τις αντίστοιχες ημερομηνίες όπως ορίζονται με τις διατάξεις 
της παραγράφου 2 του άρθρου 1 του από 24.5.1985 Π. Δ/τος (Δ' 
270).; 

γ) Μέγιστο εμβαδόν κτιρίου: 20 τ.μ. 
δ) Μέγιστο επιτρεπόμενο ύψος των κτιρίων: τρία (3) μέτρα, 
ε) Τα ανεγερθησόμενα κτίρια πρέπει να απέχουν από τα όρια του γη¬ 
πέδου δέκα (10) μέτρα τουλάχιστον. 

III. Ζώνη Γ 

- Ορίζεται η περιοχή από τον παραλιακό δρόμο έως τη θάλασσα. 

1. Στην παραπάνω ζώνη επιτρέπονται οι χρήσεις ελευθέρων κοινο¬ 


χρήστων χώρων και δημοτικών ή δημοσίων εγκαταστάσεων λουσμέ¬ 
νων. 

2. Το κατώτατο όριο αρτιότητας καθώς και λοιποί όροι και περιορι¬ 
σμοί δόμησης ορίζονται ως εξής: 

α) Κατώτατο όριο αρτιότητας: 20.000 τ.μ. 

β) Κατά παρέκκλιση θεωρούνται άρτια και οικοδομήσιμα τα γήπεδα 
εφόσον συντρέχουν αθροιστικά οι εξής προϋποθέσεις: 

να υφίστανται στις 7.7.1983 (ημερομηνία δημοσίευσης του από 

22.6.1983 Π. Δ/τος) (Δ’ 284) και να έχουν τα ελάχιστα όρια αρτιότη¬ 
τας κατά τις αντίστοιχες ημερομηνίες όπως ορίζονται με τις διατάξεις 
της παραγράφου 2 του άρθρου 1 του από 24.5.1985 Π. Δ/τος (Δ' 
270). 

γ) Μέγιστο εμβαδόν κτιρίου: 25 τ.μ. 
δ) Μέγιστο επιτρεπόμενο ύψος των κτιρίων: τρία (3) μέτρα, 
ε) Τα ανεγερθησόμενα κτίρια πρέπει να απέχουν από τα όρια του γη¬ 
πέδου δέκα (10) μέτρα τουλάχιστον. 

IV. Ζώνη Δ 

-Ορίζεται όλη η υπόλοιπη περιοχή. 

1. Στην ζώνη αυτή επιτρέπονται οι χρήσεις κατοικίας, γεωργικών 
αποθηκών, υδατοδεξαμενών, αντλιοστασίων, αθλητικών εγκαταστά¬ 
σεων, θρησκευτικών χώρων, κτιρίων κοινής ωφέλειας (ΔΕΗ - ΟΤΕ - 
έργα ύδρευσης) και καταστημάτων ειδών καθημερινής χρήσης. 

2. Το κατώτατο όριο αρτιότητας: 

α) Για εκτός σχεδίου και εκτός ορίων οικισμών προ του έτους 1923 
περιοχές ορίζεται σε 20.000 τ.μ. 

- Κατά παρέκκλιση θεωρούνται άρτια και οικοδομήσιμα τα γήπεδα 
ι) εφόσον έχουν το ελάχιστο εμβαδόν το προβλεπόμενο κατά τις αντί¬ 
στοιχες ημερομηνίες που αναφέρονται στην παράγραφο 2 του άρθρου 2 
του από 24.9.1977 Π. Δ/τος (Δ' 353) και ιι) εφόσον συντρέχουν αθροι¬ 
στικά οι εξής προϋποθέσεις: 

να υφίστανται στις 7.7.1983 (ημερομηνία δημοσίευσης του από 

22.6.1983 Π. Δ/τος) (Δ' 284) και να έχουν τα ελάχιστα όρια αρτιότη¬ 
τας κατά τις αντίστοιχες ημερομηνίες όπως ορίζονται με τις διατάξεις 
της παραγράφου 2 του άρθρου 1 του από 24.5.1985 Π. Δ/τος (Δ’ 
270). 

β) Για τους οικισμούς τους προϋφισταμένους του έτους 1923 Χλόης 
και Αγίων Ασωμάτων: 

- Κατώτατο όριο αρτιότητας 4.000 τ.μ. 

- Κατά παρέκκλιση θεωρούνται άρτια και οικοδομήσιμα τα γήπεδα 

εφόσον έχουν το ελάχιστο εμβαδόν το προβλεπόμενο κατά τις αντίστοι¬ 
χες ημερομηνίες που αναφέρονται στην παράγρ. 3 του άρθρου 2 του από 
24.9.1977 Π. Δ/τος (Δ' 353). .ο 

3. Οι λοιποί όροι και περιορισμοί δόμησης ορίζονται ως εξής: 
α) Η μέγιστη επιτρεπόμενη συνολική επιφάνεια ορόφων ορίζεται: 

- για γήπεδα μέχρι 100 τ.μ. επιφάνεια ορόφων: 100 τ.μ. 

- για γήπεδα από 100-200 τ.μ.: επιφάνεια ορόφων: 
_100_+ Ε - 100 

5 

- για γήπεδα από 200-300 τ.μ.: επιφάνεια ορόφων: 

120 + Ε - 200 

3.33 

- για γήπεδα από 300-1999 τ.μ.: επιφάνεια ορόφων: 
_150_+ Ε - 300 

68 

- για γήπεδα μεγαλύτερα από 2000 τ.μ. ισχύουν τα προβλεπόμενα 
για την εκτός σχεδίου δόμηση. 

- για καταστήματα: μέγιστο επιτρεπόμενη εμβαδόν κτιρίου 50 τ.μ. 
β) Το ανώτατο επιτρεπόμενο ύψος ορίζεται για μεν τα μονόροφα κτί- 

σματα σε 4μ. για δε τα διώροφα σε 7,50 μ. μη συμπεριλαμβανομένης 
της στέγης, μετρούμενα από το γύρω φυσικό έδαφος. 

γ) Τα ανεγερθησόμενα κτίρια πρέπει να απέχουν από τα όρια του γη¬ 
πέδου επτά (7) μέτρα τουλάχιστον. Η απόσταση αυτή είναι δυνατόν να 
μειώνεται μέχρι τα δύο και μισό (2,50) μέτρα ούτως ώστε να εξασφαλί¬ 
ζεται σε κάθε περίπτωση πλευρά κτίσματος εννέα (9) μέτρων. Σε περί¬ 
πτωση που δεν υπάρχει δυνατότητα εξασφάλισης κτίσματος με πλευρά 
9 μέτρα και απόστασης από τα όρια του γηπέδου 2,50 μέτρα, το κτίριο 
μπορεί να εφάπτεται σε ένα ή περισσότερα όρια ώστε να εξασφαλίζεται η 
πλευρά των 9 μέτρων και το υπόλοιπο αφήνεται ως ελεύθερος χώρος 
του γηπέδου. 

Στα γήπεδα που έχουν πρόσωπο στον παραλιακό δρόμο και είναι 
κατά κανόνα άρτια τα ανεγερθησόμενα κτίρια πρέπει να απέχουν από 
τον άξονα του δρόμου τουλάχιστον είκοσι (20) μέτρα. 

Άρθρο 2 

Οικοδομικές άδειες που έχουν εκδοθεί μέχρι τη δημοσίευση του πα¬ 
ρόντος διατάγματος βάσει των ισχυουσών για την περιοχή διατάξεων 
εκτελούνται όπως εκδόθηκαν. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 


στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 
Αθήνα, 28 Ιουλίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΩΤΗΡΗΣ ΚΟΥΒΕΛΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 56449/3859 (3) 

Χαρακτηρισμός ως διατηρητέου του κτιρίου που βρίσκεται επί των 

οδών Κριεζώτου και Μπαλαλαίων (Ο.Τ. 92) στον δήμο Χαλκίδας 

(ν. Εύβοιας) και καθορισμός ειδικών όρων και περιορισμών δόμη- 

σης. / 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (Α 210) και ειδικότερα τα άρθρα 3 και 4 (παρ. 2), όπως τροπο¬ 
ποιήθηκε με τις διατάξεις του Ν. 1772/1988 «Τροποποίηση διατά¬ 
ξεων του Ν. 1577/1985 «Γενικός Οικοδομικός Κανονισμός» και άλλες 
σχετικές διατάξεις» (ΦΕΚ 91/Α/88), 

2. Τις διατάξεις της υπ’ αρ. 15883/1903/8.2.88 κοινής απόφασης 
του Υπουργού Προεδρίας της Κυβερνήσεως και του Αναπληρωτή 
Υπουργού Περιβάλλοντος, Χωροταξίας και Δημοσίων Έργων (ΦΕΚ Β 
142). 

3. Το 80303/10128/10.11.88 έγγραφο της Δ/νσης Πολεοδομι- 
κού Σχεδιασμού, τμήμα Παραδοσιακών Οικισμών με το οποίο κοινο¬ 
ποιείται στην κ. Σταμ. Ταγαροπούλου η από 18.10.1988 αιτιολογική 
έκθεση της ως άνω Δ/νσης. 

4. Την παρέλευση της προθεσμίας που ορίζεται από τις διατάξεις του 
άρθρου 4 παρ. 2 του Ν. 1577/1985 χωρίς να περιέλθουν στην αρμόδια 
υπηρεσία του Υπουργείου Περιβάλλοντος Χωροταξίας και Δημοσίων 
Έργων τυχόν αντιρρήσεις της ενδιαφερομένης Σταματούλας Ταγαρο¬ 
πούλου, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται επί των 
οδών Κριεζώτου και Μπαλαλαίων (Ο.Τ. 92) στον δήμο Χαλκίδας (ν. 
Εύβοιας) φερόμενο ως ιδιοκτησία Σταματούλας Ταγαροπούλου όπως 
φαίνεται με μαύρη διαγράμμιση στο σχετικό πρωτότυπο διάγραμμα σε 
κλίμακα 1:500 που Θεωρήθηκε από τον Προϊστάμενο της Δ/νσης Το¬ 
πογραφικών Εφαρμογών με την υπ’ αρ. 56449/1989 πράξη του. 
Ακριβές (αντίγραφο του διαγράμματος αυτού θα είναι αναρτημένο στην 
Δ/νση τοπογραφικών Εφαρμογών, τμήμα Αρχείου Σχεδίων του Υπουρ¬ 
γείου Περιβάλλοντος Χωροταξίας και Δημοσίων Έργων για (20) του¬ 
λάχιστον ημέρες από την επομένη της δημοσίευσης της παρούσας από¬ 
φασης στην Εφημερίδα της Κυβερνήσεως. 

2. Διατηρητέο χαρακτηρίζεται το αρχικό κτίριο καθώς και οι εναρμο¬ 
νιζόμενες με αυτό προσθήκες, όχι όμως και τα κάθε είδους προσκτί- 
σματα που (αλλοιώνουν την μορφή του. Ο καθορισμός των προσκτισμά- 
των και η κατεδάφιση ή τυχόν επέμβαση σ’ αυτά γίνεται με έγκριση της 
αρμόδιας Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

3. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επι μέρους αρχιτεκτονικών και 
διακοσμητικών στοιχείων του. 

4. Επιτρέπεται η επισκευή, η αποκατάσταση των όψεων, ο εκσυγ¬ 
χρονισμός των εγκαταστάσεων, η ενίσχυση του φέροντα οργανισμού, η 
εσωτερική διαρρύθμιση καθώς και επεμβάσεις για λόγους στατικούς ή 
λειτουργικούς, εφόσον δεν αλλοιώνεται ο αρχιτεκτονικός χαρακτήρας 
του και οι βασικές αρχές της σύνθεσής του διατηρητέου κτιρίου. 

5. Απαγορεύεται η τοποθέτηση φωτεινών ή μη επιγραφών και δια¬ 
φημίσεων σε οποιαδήποτε θέση του διατηρητέου κτιρίου. 

Επιτρέπεται μόνο η τοποθέτηση επιγραφών περιορισμένων διαστά¬ 
σεων που πληροφορούν για την χρήση των χώρων του κτιρίου. 

6. Για οποιαδήποτε οικοδομική εργασία στο εξωτερικό και εσωτερικό 


του διατηρητέου κτιρίου και τον περιβάλλοντα χώρο του καθώς και για 
την τοποθέτηση επιγραφών, απαιτείται η έγκριση της ΕΠΑΕ. 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Αυγούστου 1989 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΩΤΗΡΗΣ ΚΟΥΒΕΛΑΣ 
-♦- 

Αριθ. 5466 (4) 

Αναστολή οικοδομικών εργασιών και χορήγησης οικοδομικών αδειών 

σε περιοχές του εγκεκριμένου σχεδίου πόλεως Λάρισας και σε περιο¬ 
χές επέκτασης του ρυμοτομικού σχεδίου. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του από 17.7.1923 Ν.Δ/τος περί σχεδίων πόλεων 
κ.λπ. όπως μεταγενέστερα τροποποιήθηκαν και συμπληρώθηκαν και ει- 
δικώτερα του άρθρου 8 αυτού. 

2. Τις διατάξεις του άρθρου 31 του Ν. 1577/85 περί Γ.Ο.Κ. 

3. Τις διατάξεις του Π.Δ. 183/86 «Έγκριση τροποποιήσεων και κα¬ 
θορισμός όρων και περιορισμών δόμησης από τους Νομάρχες. 

4. Τις διατάξεις του Ν. 1337/1983 και ειδικώτερα το άρθρο 33 
όπως συμπληρώθηκε με το άρθρο 8 του Ν. 1512/1985. 

5. Τη μελέτη επέκτασης - Αναθεώρησης του ρυμοτομικού σχεδίου 
Τυρνάβου που εκπονείται από το τμ. Π. και Π.Ε.Ν. Λάρισας στα πλαί¬ 
σια της ΕΠΑ, σύμφωνα με την οποία στις υπόψη περιοχές προβλέπονται 
σημαντικές για την πόλη λειτουργίες. 

6. Την υπ’ αριθμ. 1289/14.3.89 απόφασή μας. 

7. Την υπ’ αριθμ. 108/1989 απόφαση του Δ.Σ. Τυρνάβου για την 
επιβολή για (1) ακόμη χρόνο αναστολής των οικοδομικών εργασιών και 
έκδοσης οικοδομικών αδειών για τις περιοχές που φαίνονται στο σχε¬ 
τικό πίνακα και τα διαγράμματα της μελέτης. 

8. Την σύμφωνη γνώμη του Συμβουλίου Χ.Ο.Π. του Νομού που δια¬ 
τυπώθηκε στην 194/8/4.8.89 γνωμοδότησή του, αποφασίζουμε: 

1. Εγκρίνουμε την αναστολή για ένα ακόμη χρόνο των οικοδομικών 
εργασιών και την έκδοση οικοδομικών αδειών στις περιοχές που 
αναφέρονται στον σχετικό πίνακα, σημειώνοντας με μπλε γραμμή στο 
διάγραμμα της μελέτης σε κλίμακα 1:200 και θεωρήθηκαν από την 
Προϊσταμένη του τμήματος Πολ. και Π.Ε. 

2. Της παραπάνω αναστολής εξαιρούνται η χορήγηση και η εκτέλεση 
εργασιών επισκευής αποκατάστασης και συντήρησης των κτιρίων για 
λόγους υγιεινής και ασφαλείας. 

3. Η ισχύς της παρούσας απόφασης αρχίζει από τη Δημοσίευσή της 
στην Εφημερίδα της Κυβερνήσεως. 

Αμέσως μετά τη δημοσίευση της Απόφασης, το σχετικό διάγραμμα 
σε κλ. 1:2000 και ο πίνακας που τα συνοδεύει θα αναρτηθούν στο πολε- 
οδομικό Γραφείο Τυρνάβου (Δημοτικό κατάστημα) επί δέκα (10) ημέ¬ 
ρες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 8 Αυγούστου 1989 

Ο Νομαρχών Δ/ντής 
Δ. ΚΑΛΑΦΑΤΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




